21.+januar+-+fredag


 * Til stede:** Silje B, Silje J, Camilla og Janne (fra klokka 10.00)

Dette har vært en koselig jentedag. Vi har reflektert rundt «hyggeligheten» som preget oppstartsfasen i gruppa vår og merker nå en løsere stemning og at Silje J har kommet mer på banen sosialt sett.

Silje J:
 * Det har vært koselig i dag. Vi har snakket om hyggelighetsgreia. Hvorvidt det er påtatt eller ikke og beveger oss i alle fall mer og mer bort fra det. Det at vi jobber med våre ting og føler vi har kommet i gang påvirker humøret og stemningen i gruppa. Jeg blir ofte hyggelig når jeg er usikker på hva jeg skal gjøre og framgangen. Men i dag har jeg fått jobbet en del og kommet videre. Vi tør å tulle med hverandre nå og det er godt.

Camilla til Silje J:
 * Du sa en gang at du kunne bli litt mye, nå skjønner jeg at det du har skjult er disse grimasene. Jeg setter pris på grimasene dine og er glad for at de endelig kommer til syne.

**Innsjekk:** Camilla: - Dette er relevant. Jeg skjønner ikke at folk ikke liker EiT. Dette er jo utrolig lærerikt for yrkestilværelsen. - Det var dumt at ikke Rune var her. Jeg har bruk for hans datakompetanse i dag. - Jeg jobber hver kveld og synes det er slitsomt i kombinasjon med intensive EiTdager. Det hjelper at det er god stemning i gruppa.

Silje B: - Venter på info fra kildene våre og er redd dagen i dag og kanskje også mandag blir halveffektive fordi vi ikke kan skrive så mye mer på prosjektrapporten. Camilla foreslår at jeg kan hjelpe dem med strukturen på Prosessrapporten og skrive mine egne forventninger til teamarbeidet, i tillegg til å korrekturlese tekstene til Rune og Janne. Det høres ut som en god plan. Godt å ha noe å henge fingrene i.

Silje J: - Jeg har bestemt meg for at jeg ikke får lov til å bli sliten før jeg har to unger og kan jobbe normalt. Hun jeg bor med går også EiT, så vi er generelt slitne og litt negative hjemme, så vi gleder oss til en normal hverdag.

**Utsjekk** Janne har jobbet med prosjektrapporten der hun ser at det kan fylles inn teori mens vi fremdeles venter på muntlig info.

Janne: -Jeg lukker meg inne med mine oppgaver og merker at dere har snakket litt sammen, men føler meg ikke utenfor for det.

Silje J:
 * Vi er mer effektive når Rune er her. Han holder oss litt i tøylene. Jeg føler det han sier er fornuftig.

Camilla: Refleksjon: Dagen i dag har vært rolig, litt fredagsprega, men veldig koselig. Janne har jobbet mer effektivt enn oss andre og ikke hengt seg med i like stor grad på tullingen og fnisingen. Man trenger kanskje ikke å overreflektere over at noen er effektive, men vi kan jo være bevisst på at selv om vi andre har tullet mye, så vil ikke det si hele gruppa. Silje J har derimot vært svært avslappa og vist litt mer av seg selv i dag. Det synes i alle fall blogger Silje B var godt. Hun tar det som et tegn på at Silje J trives i gruppa og tar helg med senka skuldrer. Rune har vært syk i dag og vi merker at gruppedynamikken er litt anderledes. Silje J synes vi er mer effektive når Rune er der. Men dette kan jo også kanskje ha noe med at det er fredag i dag?! Camilla mener derimot at dagen har vært effektiv, så det er kanskje ens egen produktivitet det blir siktet til. At Silje J har kommet mer på banen har kanskje noe med at moroklumpen vår var borte og at Silje J tok på seg oppgaven med å stå for morsomme innspill?
 * Jeg synes jeg har vært effektiv i dag. Jeg liker å jobbe med det her, bedre enn før, faktisk. Det har vært koselig i dag.

Kommentar fra Kahle: Igjen må dere gjerne reflektere mer over sitatene. Hvorfor tar dere de med f eks? I hvilken sammenheng? osv..